**Ministru kabineta noteikumu projekta**

**„****Grozījumi Ministru kabineta 2013. gada 8. oktobra noteikumos Nr. 1083 „Kārtība, kādā veicama samaksa par Pārtikas un veterinārā dienesta valsts uzraudzības un kontroles darbībām un maksas pakalpojumiem””**

**sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Sagatavots Ministru kabineta noteikumu projekts „Grozījumi Ministru kabineta 2013. gada 8. oktobra noteikumos Nr.1083 „Kārtība, kādā veicama samaksa par Pārtikas un veterinārā dienesta valsts uzraudzības un kontroles darbībām un maksas pakalpojumiem”” (turpmāk – noteikumu projekts). Tā mērķis ir noteikt maksas apmēru par izmēģinājuma projekta atļaujas izsniegšanu, grozīšanu un atjaunošanu, kā arī maksu, ja projekta izvērtēšanā nepieciešams piesaistīt ekspertu (pētnieku), un precizēt normas, kas nosaka maksu par pakalpojumiem attiecībā uz atbilstības novērtēšanu veterinārfarmaceitiskās darbības jomā. Tiks pārstrukturēta maksa, kas saistīta ar kontroli tieši uzņēmumā, lai nebūtu atsevišķi jāsedz transporta izdevumi un uzņēmumu izmaksas par kontroli būtu atkarīgas tikai no reālā kontroles laika, bet ne no uzņēmuma atrašanās vietas. |
| **I. Tiesību akta projekta izstrādes nepieciešamība** |
| 1. | Pamatojums | 1. Dzīvnieku aizsardzības likuma 26.1 panta piektā daļa.2. Ministru kabineta 2017. gada 4. jūlija sēdes protokols Nr. 33 35. § „Par Ministru kabineta 2010. gada 28. decembra sēdes protokollēmuma (prot. Nr.75 65. §) „Noteikumu projekts „Noteikumi par Pārtikas un veterinārā dienesta veikto valsts uzraudzības un kontroles darbību un sniegto maksas pakalpojumu samaksu”” 2. punkts.3. Zemkopības ministrijas iniciatīva, ņemot vērā Pārtikas un veterinārā dienesta (turpmāk – dienests) sniegto pakalpojumu faktiskās izmaksas un uzņēmēju ierosinājumus. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Patlaban ir spēkā Ministru kabineta 2013. gada 8. oktobra noteikumi Nr.1083 „Kārtība, kādā veicama samaksa par Pārtikas un veterinārā dienesta valsts uzraudzības un kontroles darbībām un maksas pakalpojumiem” (turpmāk – noteikumi Nr. 1083), kuros nepieciešams izdarīt grozījumus.1. Ar 2017. gada 15. jūnija grozījumiem Dzīvnieku aizsardzības likumā (turpmāk – likums) valsts nodeva par izmēģinājuma projekta atļaujas izsniegšanu dzīvnieka izmantošanai procedūrās pārveidota par maksas pakalpojumu par atļaujas izsniegšanu, grozīšanu vai atjaunošanu dzīvnieka izmantošanai izmēģinājuma projektā un noteikts pilnvarojums Ministru kabinetam noteikt maksas apmēru un samaksas kārtību par izmēģinājuma projekta atļaujas izsniegšanu, grozīšanu un atjaunošanu, kā arī maksas apmēru un samaksas kārtību par izmēģinājuma projekta izvērtēšanā nepieciešamo ekspertu (pētnieku) piesaisti (likuma 26.1 panta piektā daļa). Noteikumos Nr. 1083 jāpapildina norāde, uz kāda likuma pamata noteikumi izdoti, ar atsauci uz Dzīvnieku aizsardzības likuma 26.1 pantu, 1. punkts jāpapildina ar 1.4. apakšpunktu, atspoguļojot likumā doto pilnvarojumu Ministru kabinetam, un 1. pielikums jāpapildina ar jaunu VIII sadaļu, kurā būtu noteikta maksa par dienesta veiktajām darbībām izmēģinājumu projektu jomā. Minētā maksa tiks iekļauta noteikumu Nr. 1083 1. pielikumā, jo izmēģinājumu projekta atļaujas dzīvnieka izmantošanai procedūrā izsniegšana, grozīšana un atjaunošana ir dienesta veiktās uzraudzības un kontroles darbība izmēģinājumu dzīvnieku aizsardzības jomā. Spēku zaudējušajos Ministru kabineta 2012. gada 11. decembra noteikumos Nr. 844 „Noteikumi par valsts nodevu par izmēģinājuma projekta atļaujas izsniegšanu dzīvnieka izmantošanai procedūrās” bija paredzēta valsts nodeva par vienu izmēģinājuma projekta atļauju dzīvnieka izmantošanai procedūrās – 41,26 *euro*, ja iesniegums sagatavots papīra formā, vai 39,13 *euro*, ja iesniegums sagatavots elektroniski. Stājoties spēkā Ministru kabineta 2013. gada 22. janvāra noteikumiem Nr. 52 „Noteikumi par zinātniskiem mērķiem izmantojamo dzīvnieku aizsardzību” (turpmāk – noteikumi Nr. 52), tika konstatēts, ka noteiktās valsts nodevas nesedz izmēģinājumu projektu vērtēšanas administratīvās izmaksas, kas pēdējo gadu laikā ir būtiski palielinājušās, pastiprinoties izmēģinājumu dzīvnieku labturības prasībām un dokumentu izvērtēšanas kritērijiem un attiecīgi kļūstot sarežģītākai to izvērtēšanas kārtībai, lai izmēģinājumu dzīvniekus atļautu izmantot procedūrās. Dienests izvērtē izmēģinājumu projektus, kuros tiek izmantoti dzīvnieki, un pieņem lēmumu izsniegt atļauju dzīvnieka izmantošanai procedūrā vai atteikt tās izsniegšanu.Lai varētu izpildīt noteikumos Nr. 52 noteiktās prasības un izvērtētu izmēģinājumu projektu pēc noteiktajiem kritērijiem, dienestam var būt nepieciešams izmēģinājuma projekta izvērtēšanā piesaistīt ekspertus (pētniekus) ar zināšanām dažādās pētījumu jomās, kas noteiktas noteikumu Nr. 52 118. punktā:1) farmakoloģijas un/vai ķīmijas nozari pārstāvošs zinātnieks izvērtē pētījuma lietderīgumu no farmakoloģiskā viedokļa (kādu kaitējumu var izraisīt jaunsintezējamā viela, izskaidro vielu iedarbības mehānismu organismā u.c.); 2) mediķis izvērtē, vai pētījums ir lietderīgs no medicīnas viedokļa (vai varētu nākotnē dot labumu pacientiem un sabiedrībai, vai šādi veiktu pētījumu pēc tam var izmantot medicīnas praksē, vai konkrētā izvēlētā dzīvnieku suga spēs dot atbildes uz jautājumiem saistībā ar cilvēku ārstēšanu, profilaksi un produkta drošību cilvēku veselībai); 3) biologs izvērtē pētījumu no sugu daudzveidības viedokļa (vai konkrētā suga ir vislabāk piemērota izvēlētajam izmēģinājumam, vai šī suga ir ar vismazāko jutību, vai ir piemēroti apstākļi dzīvnieku turēšanai un izmantošanai eksperimentos u.c.); 4) veterinārmedicīnas speciālisti (praktizējošs veterinārārsts, veterinārmedicīnas nozares zinātnieks) izvērtē dzīvnieku izmantošanas lietderību projektā dzīvnieku aizsardzības un veterinārmedicīnas profesionālo jautājumu kontekstā (vai dzīvnieks var izturēt minētās procedūras, vai vielas/lietotās zāles nerada pārmērīgu kaitējumu konkrētai dzīvnieku sugai u.c.). 2. Patlaban noteikumos Nr. 1083 maksa par veterināro sertifikātu sagatavošanu, jaunu uzņēmumu atzīšanu, reģistrāciju, atkārtotām pārbaudēm neatbilstību gadījumos, oficiālo papildu kontroli, atbilstības un speciālā sertifikāta sagatavošanu par lauksaimniecības un pārstrādātiem lauksaimniecības produktiem, kas pretendē uz eksporta kompensāciju saņemšanu, un ar uzraudzību un kontroli, tostarp intervences pasākumiem, saistītu apliecinājumu vai sertifikātu sagatavošanu noteikta atbilstoši faktiskajam kontroles laikam par darba stundu – 11,65 *euro*. Tāpat minēto pakalpojumu saņemšanai uzņēmējiem jāsedz dienesta inspektoru (ekspertu) transporta izmaksas no pastāvīgās darbavietas līdz kontroles vietai un atpakaļ – 0,26 *euro* par kilometru. Minētās pakalpojumu izmaksas plānots apvienot un noteikt vienotu maksu atbilstoši faktiskajam kontroles laikam par darba stundu – 17,60 *euro* (1. pielikuma 1.1., 4.1. apakšpunkts, 9. punkts, 10.1. apakšpunkts, 16., 18. un 26. punkts, 3. pielikuma 4. punkts, 4. pielikuma 1. punkts, 5. pielikuma 12.4.1. un 14.2. apakšpunkts). Tas nepieciešams, lai radītu līdzvērtīgus nosacījumus uzņēmumiem un uzņēmumu izmaksas par dienesta veiktajām darbībām būtu atkarīgas tikai no faktiskā kontroles laika (tiek fiksēts pārbaudes protokolā, ko paraksta arī uzņēmuma pārstāvis), bet ne no uzņēmuma atrašanās vietas. Pastāvot esošajai sistēmai, piemēram, produktu sertificēšanai pārtikas kvalitātes shēmā eksperti uz uzņēmumiem brauc no Rīgas, un veidojas situācija, ka uzņēmumam jāsedz izmaksas par vienu kontroles stundu un vairāk nekā par 300 nobrauktiem kilometriem.Par plānveida pārbaudēm maksa netiek iekasēta, un izmaksas tiek segtas no valsts budžeta. Inspektora vienas darba stundas izmaksas ietver inspektora darba samaksu, darba devēja valsts sociālās apdrošināšanas obligātās iemaksas, vienreizlietojamos apģērbus, autotransporta nomu un netiešās izmaksas (saziņas līdzekļu izmantošana, kancelejas preces, mērinstrumentu kalibrēšana, transportlīdzekļu uzturēšana, telpu uzturēšanas izdevumi u.tml.). Tā kā inspektoru darbs sastāv gan no plānveida pārbaudēm, gan arī no tāda veida pārbaudēm, par kurām ir iekasējama samaksa, inspektoram izmaksājamā alga arī tiek segta no diviem avotiem – no valsts budžeta dotācijas un no maksas par sniegtajiem pakalpojumiem. Attiecīgi jāmaina arī maksa par inspektoru darbu ārpus darba laika – ārpus pamata darba laika darbdienās, brīvdienās, svētku dienās un nakts stundās, lai varētu nodrošināt darba samaksu atbilstoši normatīvajos aktos noteiktajam. Ārpus pamata darba laika tiek sniegti aptuveni 10% no dienesta pakalpojumiem, kas saistīti ar sertifikātu un citu apliecinājumu izsniegšanu eksporta kravām. Pārsvarā šis pakalpojums nepieciešams uzņēmējiem, kas eksportē dzīvu dzīvnieku kravas, jo saskaņā ar normatīvajiem aktiem veterinārais sertifikāts jāizdod kravas uzkraušanas dienā. Lai atbalstītu eksportējošos uzņēmums paredzēts, ka šādu pakalpojumu, ja nepieciešams, var saņemt arī cita veida kravu eksportētāji, kam nepieciešams saņemt sertifikātu vai cita veida apliecinājumu. Ņemot vērā minēto, noteikumos Nr. 1083 paredzēts svītrot pakalpojumu “Transporta izmaksas” (spēkā esošā 1. pielikuma 7., 18., 24. un 33. punkts, 2. pielikuma 1.2. apakšpunkts, 3. pielikuma 4.2. apakšpunkts, 4. pielikuma 3. punkts, 5. pielikuma 12.4.2. apakšpunkts un 14.2. apakšpunkts), izņemot 1. pielikuma V sadaļā, kurā noteikto maksājumu struktūra par veterināro ekspertīzi un pastāvīgo veterināro uzraudzību kautuvēs un medījumu apstrādes uzņēmumos netiek mainīta, ņemot vērā dienesta un attiecīgo uzņēmumu noslēgtos līgumus par veterināro ekspertīzi.3. Patlaban noteikumu Nr. 1083 1. pielikuma 2. punktā noteikts, ka maksu par dzīvnieku izcelsmes produktu veterinārā (veselības) sertifikāta sagatavošanu un izsniegšanu aprēķina atbilstoši faktiskajam kontroles laikam par darba stundu. Ievērojot zivrūpniecības nozares uzņēmēju ierosinājumu, lai būtu vieglāk plānot izdevumus, paredzēts noteikt maksu par produktu kravu, kurai tiks izsniegts sertifikāts (1. pielikuma 3. punkts).4. Noteikumu Nr. 1083 1. pielikuma jaunajā redakcijā vairs netiks noteikta maksa par atļaujas sagatavošanu un izsniegšanu bioloģiskās lauksaimniecības produktu importam no trešajām valstīm (esošais 19.1 punkts), jo saskaņā ar Komisijas 2008. gada 8. decembra Regulas (EK) Nr. 1235/2008, **ar ko nosaka sīki izstrādātus īstenošanas noteikumus Padomes Regulai (EK) Nr. 834/2007 par bioloģisko produktu importēšanas kārtību no trešām valstīm,** 19. panta 5. punktā noteikto dalībvalstis vairs nepiešķir atļaujas importam no trešajām valstīm.5. Patlaban noteikumu Nr. 1083 2. pielikuma 1. un 9. punktā noteiktā maksa par divu dienesta veikto pakalpojumu apmaksu – uzņēmuma vai dokumentu pārbaudi dažādu apliecinājumu saņemšanai vai ierobežojumu atcelšanai, kā arī paraugu ņemšanai pēc klienta pieprasījuma, un uzņēmumu atzīšana eksportam uz trešajām valstīm – jāpārceļ uz 1. pielikuma III sadaļas 18. un 19. punktu, jo saskaņā ar Pievienotās vērtības nodokļa likuma 3. panta astoto daļu dienests nav uzskatāms par pievienotās vērtības nodokļa maksātāju attiecībā uz darbībām, kuras veic, pildot valsts pārvaldes funkcijas un uzdevumus. Dienesta valsts pārvaldes funkcijas un uzdevumi, par kuru veikšanu noteikumos Nr. 1083 noteikta maksa, noteikti Pārtikas aprites uzraudzības likumā, Veterinārmedicīnas likumā, Dzīvnieku barības aprites likumā, Dzīvnieku aizsardzības likumā, Farmācijas likumā un uz minēto likumu pamata izdotajos Ministru kabineta noteikumos. Pievienotās vērtības nodoklis piemērojams tikai tiem dienesta sniegtajiem pakalpojumiem, kas nav saistīti ar valsts uzraudzības un kontroles darbībām, – par telpu nomu, biroja aprīkojuma nomu, kopēšanas pakalpojumiem un informatīvu materiālu sagatavošanu (noteikumu Nr. 1083 2. pielikums).6. Noteikumu Nr. 1083 3. pielikumā nepieciešams precizēt 1.1.1. apakšpunktā minēto kravas svara vienību, lai nepārprotami būtu skaidrs, cik liela maksa piemērojama par pārtikas produktu robežkontroli neliela apjoma sūtījumiem.7. Eiropas Parlamenta un Padomes 2004. gada 29. aprīļa Regula (EK) Nr. 882/2004 par oficiālo kontroli, ko veic, lai nodrošinātu atbilstības pārbaudi saistībā ar dzīvnieku barības un pārtikas aprites tiesību aktiem un dzīvnieku veselības un dzīvnieku labturības noteikumiem, (turpmāk – Regula Nr. 882/2004) nosaka, ka kompetentā iestāde (Latvijā – dienests) iekasē samaksu no uzņēmējiem, kas ir atbildīgi par konstatēto neatbilstību, gan par papildu oficiālo kontroli (28. pants), gan lai segtu izdevumus par pasākumiem, kas tiek īstenoti, lai novērstu radušās neatbilstības (54. pants). Patlaban noteikumu Nr. 1083 6. punktā dota atsauce tikai uz Regulas Nr. 882/2004 28. pantu, tāpēc punkts jāpapildina ar atsauci arī uz 54. pantu un attiecīgi jāprecizē arī noteikumu Nr. 1083 4. pielikums (noteikumu projekta 3. un 8. punkts).8. Patlaban noteikumu Nr. 1083 5. pielikuma 12. punktā noteikta maksa par dienesta sniegtajiem pakalpojumiem attiecībā uz atbilstības novērtēšanu veterinārfarmaceitiskās darbības jomā. Tāpat ir spēkā Ministru kabineta 2007. gada 23. oktobra noteikumi Nr. 716 „Noteikumi par valsts nodevu par speciālās atļaujas (licences) izsniegšanu veterinārfarmaceitiskajai darbībai” (turpmāk – noteikumi Nr. 716). Izvērtējot minētos noteikumus, secināms, ka noteiktas pozīcijas pārklājas un ir nepieciešams izdarīt grozījumus noteikumu Nr. 1083 5. pielikumā, svītrojot 12.3.7., 12.3.9. un 12.3.10. apakšpunktu un tādējādi nodalot valsts nodevas un maksas pakalpojumu objektus un nodrošinot, ka netiek iekasēta papildu maksa par darbībām, par kurām maksājama valsts nodeva. Dienests līdz šim par veterinārfarmaceitiskās darbības licences reģistrāciju un pārreģistrāciju iekasēja tikai valsts nodevu. Tāpat ir pozīcijas, kas spēkā esošajā noteikumu Nr. 1083 5. pielikumā ir iekļautas, bet netiek piemērotas (dokumentu ekspertīze komersanta juridiskā statusa vai veida, atbildīgās amatpersonas maiņas gadījumā, speciālās atļaujas (licences) veterinārfarmaceitiskai darbībai darbības apturēšana pēc personas iesnieguma u.c. (12.3.1. – 12.3.6.,  apakšpunkts) un ir svītrojamas. Precīzākai noteikumu piemērošanai dažas pozīcijas ir jāprecizē redakcionāli.Savukārt, izvērtējot noteikumos Nr. 716 noteikto valsts nodevu veidus un apmēru par speciālās atļaujas (licences) veterinārfarmaceitiskajai darbībai izsniegšanu un pārreģistrēšanu, secināts, ka grozījumu izdarīšana šajos noteikumos nav nepieciešama.Noteikumu projekts pilnībā atrisinās minētās problēmas. |
| 3. | Projekta izstrādē iesaistītās institūcijas un publiskas personas kapitālsabiedrības | Pārtikas un veterinārais dienests |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekta tiesiskais regulējums attiecas uz:1) to izmēģinājumu projektu veicējiem, kuros tiek izmantoti dzīvnieki, (patlaban dienestā reģistrēti astoņi izmēģinājumu dzīvnieku lietotāji);2) uzņēmējiem:a) kuri iesaistīti pārtikas preču kravu ievešanā no trešajām valstīm;b) kuriem nepieciešams saņemt veterināros sertifikātus vai citus apliecinājumus par produktu atbilstību; c) kuri plāno uzsākt uzņēmējdarbību, kam nepieciešama iepriekšēja uzņēmuma reģistrācija ar pārbaudi vai atzīšana;d) kuru darbībā konstatētas neatbilstības, tāpēc nepieciešamas atkārtotas dienesta pārbaudes.Mērķgrupas skaitliskais lielums ir atkarīgs no ekonomiskās attīstības valstī;3) veterināro zāļu ražošanas, importēšanas un izplatīšanas komersantiem (lieltirgotavām, aptiekām). Patlaban Latvijā ir:a) 26 lieltirgotavas, kas izplata veterinārās zāles;b) astoņi veterināro zāļu ražošanas/importēšanas uzņēmumi; c) 131 veterinārās aptiekas un 153 aptiekas, kas izplata veterinārās zāles;4) dienesta amatpersonām. |
| 2. | Tiesiskā regulējuma ietekme uz tautsaimniecību un administratīvo slogu | Izdevumus par izmēģinājuma projekta un ar to saistīto dokumentu izvērtēšanu, projekta atļaujas grozīšanu un atjaunošanu segs izmēģinājumu dzīvnieku lietotājs. Savukārt izdevumi par eksperta (pētnieka) piesaisti būs jāsedz, ja attiecīgā projekta izvērtēšanā ir nepieciešama eksperta piesaistīšana un dienestam, sadarbojoties ar zinātnes jomas institūcijām, nebūs iespējams nodrošināt tādu ekspertu piesaistīšanu, kuri izvērtēšanu veiktu bez atlīdzības saņemšanas.Būs nodrošināts līdzvērtīgs finanšu resursu patēriņš uzņēmējiem, kuriem nepieciešams saņemt dienesta pakalpojumus, kas saistīti ar kontroli tieši uzņēmumā, un nebūs atsevišķi jāsedz transporta izdevumi.Grozījumi attiecībā uz atbilstības novērtēšanas pakalpojumiem veterinārfarmaceitiskās darbības jomā nemainīs patlaban piemērojamās pakalpojumu cenas. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | **2018. gads** | Turpmākie trīs gadi (*euro*) |
| **2019.** | **2020.** | **2021.** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2018. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2019. gadam | izmaiņas, salīdzinot ar vidēja termiņa budžeta ietvaru 2019. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | **0** | **2783** | **0** | **2783** | **0** | **2783** | **2783** |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 2783 | 0 | 2783 | 0 | 2783 | 2783 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | **0** | **2783** | **0** | **2783** | **0** | **2783** | **2783** |
| 2.1. valsts pamatbudžets | 0 | 2783 | 0 | 2783 | 0 | 2783 | 2783 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | **0** | **0** | **0** | **0** | **0** | **0** | **0** |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 | 0 | 0 |
| 0 | 0 | 0 | 0 | 0 | 0 |
| 0 | 0 | 0 | 0 | 0 | 0 |
| 5. Precizēta finansiālā ietekme | X | 0 | 0 | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 | 0 | 0 |
| 5.2. speciālais budžets | 0 | 0 | 0 | 0 | 0 | 0 |
| 5.3. pašvaldību budžets | 0 | 0 | 0 | 0 | 0 | 0 |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Dienesta sniegto pakalpojumu izcenojuma aprēķinu atbilstoši Ministru kabineta 2011. gada 3. maija noteikumiem Nr. 333 „Kārtība, kādā plānojami un uzskaitāmi ieņēmumi no maksas pakalpojumiem un ar šo pakalpojumu sniegšanu saistītie izdevumi, kā arī maksas pakalpojumu izcenojumu noteikšanas metodika un izcenojumu aprēķināšanas kārtība” skatīt anotācijas pielikumā.Izdevumi par stundas likmi pamata darba laikā EUR 6,042 aprēķināti, ņemot vērā inspektora (26.3.saime, IIIA līmenis, 9.mēnešalgu grupa), kā arī amatpersonu, kuras pilda inspektora pienākumus – teritoriālo struktūrvienību vadītāju (26.3.saime, V līmenis, 12.mēnešalgu grupa) un viņu vietnieku (26.3.saime, IV līmenis, 11.mēnešalgu grupa), algas likmes.Maksa par inspektoru darbu ārpus pamata darba laika aprēķināta, ņemot vērā to, ka atbilstoši Valsts un pašvaldību institūciju amatpersonu un darbinieku atlīdzības likuma 14. pantā noteiktajam par nakts darbu un darbu svētku dienās ir izmaksājamas piemaksas. Tāpat ņemts vērā, ka darbs nakts stundās un svētku dienās gandrīz vienmēr veido virsstundas attiecīgajam inspektoram un par tām arī izmaksājama piemaksa likumā noteiktajā apmērā. Ievērojot darba apjomu un inspektoru noslodzi, tikpat kā nav iespējams virsstundu darbu kompensēt ar atpūtas laiku citā dienā. Pakalpojumus, kurus iespējams saņemt ārpus pamata darba laika, – veterināro sertifikātu sagatavošana un izsniegšana un ar uzraudzību un kontroli, tostarp intervences pasākumiem, saistītu apliecinājumu vai sertifikātu sagatavošana un izsniegšana – sniedz dienesta teritoriālo struktūrvienību amatpersonas, kas pilda inspektoru pienākumus, kuriem noteikts normālais darba laiks. |
| 6.1. detalizēts ieņēmumu aprēķins | Izmēģinājumu projektu izvērtēšana – gadā EUR 2783,11:1) izmēģinājuma projekta un ar to saistīto dokumentu izvērtēšana un izmēģinājuma projekta atļaujas izsniegšana (ja izvērtēšanai nav nepieciešami papildu dokumenti) –EUR 57,79 x 10 projekti = EUR 577,89 gadā;2) papildus iesniegto izmēģinājuma projektam nepieciešamo dokumentu izvērtēšana –EUR 36,12 x 8 projekti = EUR 288,94 gadā;3) izmēģinājuma projekta izvērtēšanā iesaistītā eksperta (pētnieka) atlīdzība (par vienu projektu) –EUR 180,07 x 10 projekti = EUR 1800,70 gadā;4) izmēģinājuma projekta atļaujas grozīšana –EUR 21,67 x 2 atļaujas = EUR 43,34 gadā;5) izmēģinājuma projekta atļaujas atjaunošana –EUR 36,12 x 2 atļaujas = EUR 72,24 gadā. |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. |
| 8. Cita informācija | Plānots, ka grozījumi noteikumos Nr.1083, kas neattiecas uz pakalpojumu cenu noteikšanu izmēģinājumu dzīvnieku jomā, neietekmēs kopējo ieņēmumu apmēru. Grozījumi galvenokārt skar vienotas maksas noteikšanu par dienesta kontroles darbībām uz vietas uzņēmumā, apvienojot patlaban noteikto maksu par inspektora darba stundu un izdevumu segšanu par transporta izmantošanu nokļūšanai no pastāvīgās darbavietas līdz kontroles vietai un atpakaļ. Vienas stundas transporta izmaksas aprēķinātas, faktisko ieņēmumu summu par transporta pakalpojumiem iepriekšējā gadā dalot ar inspektoru nostrādāto stundu skaitu attiecīgo pakalpojumu sniegšanai. Kopējais ieņēmumu un izdevumu apmērs ir atkarīgs no kontrolējamo uzņēmumu skaita un uzņēmējdarbības aktivitātes. Savukārt grozījumi noteikumu Nr. 1083 5. pielikumā attiecībā uz atbilstības novērtēšanas pakalpojumiem veterinārfarmaceitiskās darbības jomā ir uzskatāmi par tehniskiem, jo nemaina patlaban piemērojamās pakalpojumu cenas. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Eiropas Parlamenta un Padomes 2004. gada 29. aprīļa Regula (EK) Nr. 882/2004 par oficiālo kontroli, ko veic, lai nodrošinātu atbilstības pārbaudi saistībā ar dzīvnieku barības un pārtikas aprites tiesību aktiem un dzīvnieku veselības un dzīvnieku labturības noteikumiem, (turpmāk – Regula Nr. 882/2004). |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav |
| 1.tabulaTiesību akta projekta atbilstība ES tiesību aktiem |
| Attiecīgā ES tiesību akta datums, numurs un nosaukums | Regula Nr. 882/2004. |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Regulas Nr. 882/2004 54. panta 5. punkts | Noteikumu projekta 3. un 8. punkts (noteikumu Nr. 1083 6. punkts un 4. pielikums) | ES tiesību akta vienība tiek ieviesta pilnībā. | Noteikumu projekts neparedz stingrākas prasības. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas. Kādēļ? | Projekts šo jomu neskar. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. |
| Cita informācija |  |
| **2.tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Noteikumu projekts publicēts Zemkopības ministrijas tīmekļa vietnes www.zm.gov.lv sadaļā „Sabiedriskā apspriešana” no 2017. gada 27. decembra līdz 2018. gada 5. janvārim.Noteikumu projekts 2017. gada 28. decembrī nosūtīts saskaņošanai kooperatīvo biedrību savienībai „Latvijas Piensaimnieku centrālā savienība”, biedrībai „Latvijas Zivrūpnieku savienība”, biedrībai „Lauksaimnieku organizāciju sadarbības padome”, biedrībai „Latvijas Pārtikas uzņēmumu federācija”, biedrībai „Zemnieku Saeima” un izmēģinājumu dzīvnieku lietotājiem. |
| 2. | Sabiedrības līdzdalība projekta izstrādē | Sagatavošanas posmā noteikumu projekts apspriests ar kooperatīvo biedrību savienību „Latvijas Piensaimnieku centrālā savienība”, biedrību „Latvijas Zivrūpnieku savienība” un biedrību „Lauksaimnieku organizāciju sadarbības padome”.2018. gada 11. janvārī notika sanāksme par izmēģinājumu projektu izvērtēšanas izmaksām un ekspertu piesaistes problēmām, un tajā piedalījās pārstāvji no zinātniskajām institūcijām, kas īsteno izmēģinājumu projektus, kuros tiek izmantoti dzīvnieki, – Inovatīvo biomedicīnas tehnoloģiju institūta, Latvijas Organiskās sintēzes institūta, Biomedicīnas pētījumu un studiju centra, Latvijas Universitātes, AS „Grindeks”, Pārtikas drošības, dzīvnieku veselības un vides zinātniskais institūta „BIOR”, un pārstāvji no nevalstiskajām organizācijām – Latvijas Ķīmijas un farmācijas uzņēmēju asociācijas, Latvijas Farmakoloģijas biedrības un Valsts zinātnisko institūtu asociācijas. |
| 3. | Sabiedrības līdzdalības rezultāti | Biedrība „Latvijas Zivrūpnieku savienība” informēja, ka atbalsta sagatavoto noteikumu projektu. No citām institūcijām iebildumi un priekšlikumi nav saņemti.Par Zemkopības ministrijas tīmekļa vietnes www.zm.gov.lv sadaļā „Sabiedriskā apspriešana” publicēto noteikumu projektu komentāri nav saņemti. |
| 4. | Cita informācija | Nav. |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Pārtikas un veterinārais dienests |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekta izpildei nav nepieciešams paplašināt Pārtikas un veterinārā dienesta funkcijas un uzdevumus. |
| 3. | Cita informācija | Nav. |

Zemkopības ministrs Jānis Dūklavs

Zemkopības ministrijas valsts sekretāre Dace Lucaua

Gurecka 26614495

Linda.Gurecka@zm.gov.lv